
DUOMENŲ CENTRO ĮRANGOS ISIGIJIMO

 TECHNINĖ SPECIFIKACIJA

1. Bendrieji reikalavimai 

1.1. Lietuvos Respublikos užsienio reikalų ministerija (toliau – Perkančioji organizacija) ketina įsigyti Duomenų centro įrangą, kurią sudaro virtualizavimo sistemos techninė ir programinė įranga.
1.2. Perkama įranga privalo būti nauja ir nenaudota, pateikiama originalioje gamintojo pakuotėje. 
1.3. Tiekėjas turi užtikrinti, kad įrangos gamintojas nėra paskelbęs apie siūlomos įrangos gamybos arba palaikymo nutraukimą (pvz. „End of life time“ ar „Discontinued“). 
1.4. Tiekėjas su pasiūlymu turi pateikti nuorodą į gamintojo puslapį, katalogą, oficialų gamintojo raštą ar kitą lygiavertį dokumentą, arba pateikti gamintojo techninės specifikacijos aprašymo dokumentą, kuriame yra tiksli siūlomos Įrangos komponentų techninė specifikacija. 
1.5. Techninė įranga pristatoma  į Lietuvos Respublikos užsienio reikalų ministeriją adresu: J. Tumo-Vaižganto g. 2, 01108 Vilnius, Lietuvos Respublika, per 90 (devyniasdešimt) kalendorinių dienų nuo sutarties pasirašymo dienos, programinė įranga (licencijos) aktyvuojama, pateikiamos perkančiajai organizacijai ne vėliau kaip per 5 darbo dienas  nuo įrangos pristatymo dienos.
1.6. Perkamos įrangos montavimą atlieka Perkančioji organizacija. 
1.7. Tiekėjo siūloma įranga neturi kelti grėsmės nacionaliniam saugumui: 
1.7.1	Tiekėjas, teikdamas pasiūlymą, patvirtina, kad jo siūloma įranga nekelia grėsmės nacionaliniam saugumui: įrangos gamintojas ar jį kontroliuojantis asmuo negali būti registruoti (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis pilietybę) Lietuvos Respublikos viešųjų pirkimų įstatymo 92 straipsnio 14 dalyje numatytame sąraše nurodytose valstybėse ar teritorijoje (Lietuvos Respublikos Vyriausybės 2022 m. kovo 30 d. Nutarimas Nr. 280);
1.7.2. Įrangos priežiūra ar palaikymas negali būti vykdomas iš šio Lietuvos Respublikos viešųjų pirkimų įstatymo 92 straipsnio 14 dalyje numatytame sąraše nurodytų valstybių ar teritorijų (Lietuvos Respublikos Vyriausybės 2022 m. kovo 30 d. Nutarimas Nr. 280);
TECHNINIAI REIKALAVIMAI

	Eil. Nr.
	Reikalavimo pavadinimas
	Minimaliai reikalaujamos charakteristikos 

	1. 
	Apibūdinimas, architektūra
	- Pateikti serveriai turi užtikrinti 2 (du) aukšto patikimumo HCI (Hyperconverged infrastructure) virtualizavimo telkinius.
- telkiniai bus skirti kritinei infrastruktūrai ir tarp jų turės būti užtikrinamas dubliavimas (redundancy) tarp skirtingų duomenų centrųbei apsauga nuo duomenų praradimo ir automatinis (arba rankinis – priklausomai nuo konfigūracijos) virtualių resursų perkėlimas vieno iš duomenų centrų gedimo, ir/arba nepasiekiamumo atveju. 
- Visi HCI telkinį sudarantys serveriai (telkinio mazgai) iš aparatinės pusės turi būti vienodi bei vienodai komplektuoti. 
- Turi būti pateiktos reikalingos licencijos, kad atitiktų šioje Techninėje specifikacijoje aprašomus Perkančiosios organizacijos poreikius.

	2. 
	Reikalavimai virtualizacijos platformai
	Sprendimas privalo palaikyti pagrindinius hipervizorius: ESXi, Microsoft Hyper-V ir atvirojo kodo KVM (Kernel-based Virtual Machine), suteikiantis Perkančiajai organizacijai pasirinkimą ir leidžiant neprisirišti prie vieno tiekėjo. 

	3. 
	Procesoriai
	Kiekviename serveryje turi būti ne mažiau kaip 2 (du) X64 architektūros procesoriai, palaikantys: 
- 64 ir 32 bitų operacines sistemas ir taikomąsias programas; automatinę (pagal patiriamą apkrovą) dažnio ir maitinimo įtampos reguliavimo funkciją; procesoriaus gedimo atveju turi palaikyti automatinį sistemos perkrovimą; turi palaikyti aparatinį virtualizavimą (hardware-assisted virtualization); 
- turi palaikyti „Hyper - Threading“ technologiją arba lygiavertę;
- turi palaikyti AMX, DSA, DLB technologijas arba lygiavertes;
- turi palaikyti SSE4.2, AVX2, AVX-512 instrukcijas arba lygiavertes.
- Procesoriaus dažnis turi būti ne mažesnis nei 3,9 GHz.
- Procesorius turi užtikrinti ne mažesnį kaip (rezultatai nurodyti 2 procesorių sistemai): 196 vienetai pagal SPECrate2017 int_base testo našumą; 297 vienetai pagal SPECrate2017 fp_base testo našumą.
Rezultatai turi būti skelbiami adresu www.spec.org puslapyje ir pateikti pasiūlyme.

	4. 
	Telkinio operatyviosios atminties kiekis 
	- Serverių pajėgumai HCI kiekviename telkinyje turi užtikrinti ne mažiau kaip po 700 GB  panaudojamos operatyviosios atminties, kurios kiekis būtų subalansuotas pagal siūlomos techninės įrangos gamintojo rekomendacijas, tačiau užtikrinant galimybę plėsti atminties kiekį nekeičiant esamų atminties modulių talpesniais, o papildant naujais.
- Operatyvinė atmintis turi būti ne blogesnė kaip DDR5 5600 MT/s ECC Registered DR arba lygiavertė; turi būti palaikomos ECC lygiavertės technologijos. 

	5. 
	Diskų posistemė
	- HCI telkinio duomenų saugyklos duomenys turi būti automatiškai paskirstomi telkinio mazguose pagal telkinio veikimo technologiją ir duomenų apsaugos lygį. 
- Visi pateikiami diskai turi būti NVMe tipo.
- Pateikiami diskai turi būti gamintojo ištestuoti ir kvalifikuoti siūlomam sprendimui.
- Bendra panaudojama duomenų talpa HCI telkiniuose turi būti ne mažesnė kaip 40TB (nevertinant duomenų suspaudimo ir išdubliavimo).
- Diskai turi būti komplektuojami taip, jog leistų išplėsti panaudojamos vietos kiekį mažiausiai 2 kartus įsigyjant papildomų diskų. Telkinio duomenų diskų talpa turi būti matoma  kaip viena bendra talpa duomenims saugoti. Pridedant naujus mazgus į telkinį, talpa turi būti plečiama automatiškai, nestabdant telkinio ir virtualių mašinų darbo. 
Nestabdant telkinio darbo, turi būti užtikrintas ir diskų keitimas mazguose ir atskirų mazgų pašalinimas iš telkinio arba senų mazgų pakeitimas naujais.

	6. 
	Saugyklos funkcionalumas
	- Telkinys turi užtikrinti momentinių kopijų (snapshot) ir pilnų kopijų (clone) darymą virtualių mašinų lygmenyje (kai kopijuojami tik vienos virtualios mašinos naudojami duomenų blokai). 
- Telkinys turi palaikyti „Storage based policies“ - galimybė nustatyti duomenų saugyklos posistemės politikas (virtualių mašinų apsaugos lygį, ir t.t.) 
- Telkinys turi teikti I/O operacijų prioretizavimą (Quality of service).

	7. 
	Telkinio duomenų saugyklos posistemės funkcionalumas
	- Duomenų saugyklos posistemė turi turėti optimizavimo funkcijas, užtikrinančias duomenų sumažinimą pagal gamintojo siūlomus algoritmus (angl. „data reduction“).
Jei šis funkcionalumas licencijuojamas, turi būti pateiktos licencijos visai perkamai duomenų talpai. 
- Turi turėti funkcionalumą apriboti virtualių mašinų skaitymo/rašymo operacijų kiekį (IOPS limit).

	8. 
	Tinklo prievadai ir adapteriai
	- Kiekviename serveryje turi būti pateikti ne mažiau kaip 4 vnt. ne lėtesni kaip 10/25 Gb tinklo prievadai, sertifikuoti įskaitant ir mikrokodus bei programinę įrangą darbui telkinyje ir darbui su HCI virtualizavimo programine įranga.
baitų). 
- Kartu kiekvienam prievadui turi būti pateiktas 10/25Gbps optinis keitiklis.


	9. 
	Tinklo saugumo, valdymo savybės
	Galimybė nustatyti, kurie VM gali bendrauti tarpusavyje, ir kokiu būdu. (angl. „Microsegmentation“)
Ugniasienės funkcionalumas turi būti paskirstytas visuose tarnybinėse stotyse, užtikrinančią centralizuotą saugumo politikų formavimą.
Saugumo taisyklės kuriamos remiantis aplikacijų logika, o ne IP ar VLAN principais.
Automatizuotas taisyklių taikymas pagal aplikacijų grupavimą, darbo krūvių tipą ir kontekstą.
Išplėstinis srautų stebėjimas ir analizė leidžia identifikuoti nereikalingas ar nesaugias komunikacijas.
Virtualios tinklo infrastruktūros valdymas turi būti centralizuotas, leidžiantis administruoti virtualius tinklus per vieną valdymo sąsają visiems hipervizorių vieno telkinio mazgams. Turi būti palaikomas paskirstytas (angl. distributed) arba atviro kodo (angl. open virtual switch) tipo virtualus jungiklis, užtikrinantis vienodą tinklo konfigūraciją tarp visų klasterio mazgų.

	10. 
	Prievadai
	Integruoti prievadai: ne mažiau kaip 2 (du) vnt. USB 3.0;  ne mažiau kaip 1 (vienas) video išvesties prievadas (VGA, DVI, HDMI, DP).

	11. 
	Serverių sisteminis valdymas
	- Turi būti integruotas nepriklausomas nuo operacinės sistemos valdymo kontroleris (OOB), su kuriuo komunikuojama per dedikuotą Ethernet RJ-45 prievadą.
- Turi būti palaikomos savybės: RedFish, IPMI 2.0, DCMI, virtuali, nepriklausanti nuo operacijų sistemos, nutolusi tekstinė ir grafinė konsolė, virtualus serverio maitinimo įjungimas / išjungimas,  SSL saugumas, serverio nutolęs valdymas per WEB naršyklę. 
- Turi būti aparatinės dalies būklės stebėjimas be operacinės sistemos. Stebimi parametrai ir komponentai: temperatūra, CPU, operatyvinė atmintis, vidiniai diskai, ventiliatoriai, tinklo kontroleriai. 
- Turi integruotis į Tiekėjo  pateiktą vieningą valdymo platformą- perduodama informacija apie temperatūrą, CPU, operatyvinę atmintį, vidinius diskus, ventiliatorius, tinklo kontrolerius.
- Turi būti nepriklausomas nuo operacinės sistemos pranešimų siuntimas elektroniniu paštu.
- Turi būti galimybė prisijungi ne mažiau kaip 2 (dviem) nutolusiems vartotojams vienu metu ir dalintis konsolės seansu.
- Turi palaikyti: virtualų CD/DVD (galimybė naudoti nutolusio kompiuterio CD/DVD, CD/DVD atvaizdą ir USB duomenų laikmeną kaip serverio), virtualią KVM, vartotojų autentifikavimą per LDAP tarnybą /MS Active Directory.

	12. 
	Kitos valdymo funkcijos ir aukštą patikimumą užtikrinančios funkcijos
	Automatinis serverio perkrovimas įvykus trikiui (Automatic Server Recovery), Redundant ROM, Remote Flash ROM  Integrated Management Log arba lygiavertės funkcijos.

	13. 
	Būsenos indikacija
	Turi būti LCD arba LED gedimų indikacijos ir lokalizacijos sistema korpuso išorėje (priekinėje serverio panelėje).

	14. 
	Maitinimas
	Pritaikytas maitinimui iš ne mažiau kaip 230V 50Hz vienfazio kintamosios srovės elektros tinklo. Karšto keitimo (angl. „Hot-plug“) dubliuoti maitinimo šaltiniai (2 vnt.). Galingumas turi būti pakankamas užtikrinti serverio darbingumą net ir sutrikus vieno iš šaltinių veiklai net ir tuo atveju, jei atminties ir diskų įrenginių vietos būtų visos užpildytos.

	15. 
	Aušinimas
	Dubliuoti aušinimo moduliai, ne mažiau nei gamintojo numatyta rezervavimui užtikrinti, „karšto keitimo“ („Hot-plug“) tipo.

	16. 
	Serverio korpusas
	Serverio aukštis turi būti ne didesnis nei 2 U.
Serveris turi būti tinkamas montavimui į standartinę 19“ colių montažinę spintą su slankiais, pilnai ištraukiamais laikikliais ir visais montavimui reikalingais priedais (bėgiai, tvirtinimo elementai, kabelių tvirtinimo ranka (angl. Cable arm), kabeliai).

	17. 
	Reikalavimai surinkimui
	Serveris turi būti komplektuojamas,  gamintojo - komponentai (procesoriai, atmintis, valdikliai, diskai ir kt.) privalo būti sumontuoti į serverį gamintojo gamykloje. Visos siūlomo serverio dalys ir įrenginiai privalo būti pateikti vieno gamintojo ir pažymėti jo prekiniu ženklu.

	18. 
	Virtualizavimo platformos licencijos
	- Licencijos, apimančios visus HCI telkinius ir neribojančios naudojamų virtualių resursų kiekio, turi būti pateiktos visam Sutarties galiojimo laikotarpiui. 
- Licencijos turi užtikrinti galimybę atnaujinti programinę įrangą  ir palaikymą visą HCI Paslaugų teikimo laikotarpį (60 mėn.). Turi būti užtikrinta, kad gedimo atveju techninių ekspertų konsultacijas Perkančioji organizacija galės gauti iš karto telefonu ir el. paštu.

	19. 
	Licencijų perkeliamumas (angl. portability)
	Turi būti galimybė pernaudoti (angl. reusability) Virtualizacijos platformos licencijas, kuriant HCI telkinius viešosios debesijos platformoje.

	20. 
	Valdymas
	HCI telkinių techninių resursų ir virtualių mašinų valdymas bei stebėjimas turi būti atliekamas centralizuotai Tiekėjui  pateikiant valdymo platformą, užtikrinančią:
‒         grafinę vartotojo sąsają, komandinės eilutės sąsają (angl. interface),  SSH sąsają;
‒         telkinio aparatinės (įsk. diskų valdiklių kt. įrenginių firmware) ir programinės įrangos (hipervizorius, duomenų saugyklos programinės įranga, valdymo posistemė ir kt) suderinamumo tikrinimą;
‒         Telkinio programinės įrangos (hipervizoriaus, duomenų saugyklos programinės įrangos, valdymo posistemės, BIOS, diskų valdiklių tvarkyklių) atnaujinimų valdymą nestabdant telkinio darbo (apimant ir virtualių mašinų nenutrūkstamą veikimą);
Pilną telkinio atnaujinimą (angl. „Full Stack Update“), įskaitant hipervizorių, telkinio programinę įrangą, valdymo posistemę, BIOS, komponentų valdiklių tvarkykles privalo atlikti sprendimo gamintojas per visą sprendimo gyvavimo laikotarpį reguliariai ir nemokamai.
‒         Galimybę kreiptis į programinės įrangos gamintojo arba įgaliotą serviso centrą.
HCI telkiniuose virtualios mašinos ir kiti resursai turi būti paskirstomi automatiškai ir tolygiai tarp visų telkinio mazgų priklausomai nuo jų naudojamų skaičiavimo pajėgumo ir operatyviosios atminties. Visos tam reikalingos licencijos  turi būti pateiktos visam Sutarties galiojimo laikotarpiui.
Visi HCI telkiniai turi palaikyti virtualių mašinų migravimą tarp telkinių be prastovos ir jų išjungimo. Visos tam reikalingos licencijos turi būti  pateiktos visam Sutarties galiojimo laikotarpiui.


	21. 
	Patikimumas
	- Visi naudojami resursai turi būti automatiškai paskirstomi telkiniuose. 
- Telkinių duomenys turi būti paskirstyti taip, kad būtų toleruojamas vieno fizinio mazgo arba vieno disko mazge praradimas, neįtakojant duomenų integralumo.
- Telkinio valdymo programinė įranga turi būti aktyvi visuose mazguose ir užtikrinti nesutrinkantį telkinio valdymą vieno ar kelių mazgų gedimų atvejais. Telkinio mazgai turi būti maitinami iš perteklinių maitinimo šaltinių ir jungiami į tinklą per dubliuotas sąsajas.
- Telkinio darbas neturi sutrikti dėl atskirų mazgų ar mazgų komponentų gedimo. Sugedus vienam telkinį sudarančių serverių ar jų komponentų ar praradus vieną serverį, turi būti užtikrinami pakankami virtualių mašinų darbui reikalingi telkinio diskiniai ir skaičiavimo resursai nurodyti 5-6 punktuose.
- Virtualių mašinų duomenys turi būti neprarandami, jei nėra įvykę daugiau gedimų nei numatyta apsaugos lygiu.

	22. 
	Telkinio saugumo funkcionalumas
	Įranga privalo turėti:
- Duomenų šifravimo funkcionalumą (data-at-rest);
- Telkinio  duomenų saugyklos šifravimo technologija turi būti pripažinta ne blogesnio kaip FIPS 140-2 Level 1 arba lygiaverčio;
-Turėti duomenų integralumo tikrinimo mechanizmą;
- Turi atitikti Lietuvos Respublikos Vyriausybės 2018-08-13 nutarimu Nr. 818 "Dėl Lietuvos Respublikos kibernetinio saugumo įstatymo įgyvendinimo" patvirtinto Kibernetinio saugumo reikalavimų aprašo techninius reikalavimus, taikytinus esminiams kibernetinio saugumo subjektams (nuoroda).

	23. 
	Telkiniui suteikiama garantija, remonto laikas
	- Nuo priėmimo-perdavimo akto pasirašymo dienos telkinių  techninei ir programinei įrangai turi būti suteikiama gamintojo techninio palaikymo garantija 60 mėn. laikotarpiui (garantijos laikas/laikotarpis).
- Turi būti 24x7x365 veikianti linija gedimų registravimui bei nuotoliniam remontui. Visam garantijos laikotarpiui turi būti užtikrinta gamintojo techninio palaikymo garantija su aptarnavimu darbo vietoje, vykdoma 7 dienas per savaitę, 24 valandas per parą, įskaitant ir šventines dienas, reakcijos laikas ne ilgiau kaip 4 valandos.
- Gamintojas turi garantuoti visų aparatinių ir programinių elementų suderinamumą ir savalaikį visų komponentų (įskaitant virtualizacijos platformos) tvarkyklių ir versijų nemokamą atnaujinimą ateityje, viso telkinio įrangos gyvavimo ciklo laiku.
- Turi būti HCI gamintojo, jo autorizuoto serviso centro arba gamintojo sertifikuoto tiekėjo, kuris turi gamintojo patvirtintą kvalifikaciją teikti garantinį aptarnavimą, vykdomas nemokamas dalių tiekimas ir nemokami remonto darbai procesorių, atminties, diskų, maitinimo šaltinių, aušinimo modulių pakeitimui, jei įvyko išankstinis įspėjimas apie galimą jų gedimą („pre-failure warranty“). Gamintojas privalo užtikrinti reikiamų dalių prieinamumą ir sertifikuotą jų keitimą per garantinį laikotarpį.
- Sugedę diskai iš Perkančiosios organizacijos patalpų nebus išnešami ir nebus grąžinami įrangos gamintojui arba jo autorizuotam serviso centrui.
- Su Tiekėju bus komunikuojama lietuvių arba anglų kalba.
- Perkančioji organizacija privalo gauti nuorodą į gamintojo interneto svetainę, techninę dokumentaciją, kurioje pateikiama informacija apie siūlomos garantijos ir techninio palaikymo pagrindines charakteristikas ir atitikimą Techninės specifikacijos reikalavimams.
- Perkančioji organizacija privalo gauti nuorodą į gamintojo internetinę svetainę, kuri įgalina produkto kodo ir serijinio numerio pagalba patikrinti suteiktą gamintojo garantiją.
- Perkančioji organizacija privalo nemokamai gauti įrangos (angl. firmware) atnaujinimus ir naujausias programinės įrangos versijas su licencijomis jas naudoti visą garantinį laikotarpį. 
- Techninio palaikymo garantija turi būti užtikrinama gamintojo. Gamintojas bei autorizuotas atstovas  yra pilnai atsakingi tiek už techninės, tiek programinės įrangos garantinių paslaugų teikimą pagal visus šios Techninės specifikacijos reikalavimus.

	24. 


	Paslaugų centralizuotas stebėjimas
	Turi būti pateikta ir įdiegta vieninga programinė įranga, skirta centralizuotam visų HCI telkinių fizinės ir virtualios infrastruktūros veikimo stebėjimui ir sutrikimų identifikavimui, užtikrinanti:
-	Esamos būklės įvertinimą („Health“) kartu pateikiant problemų priežastis ir nuorodas į galimų sprendimų žinių bazę, vertinimą atliekant viso sprendimo (t. y. visų sprendimą sudarančių telkinių lygmenyje), vieno telkinio ar vieno mazgo lygmenyse pasirinktinai;
-	Techninės įrangos (CPU, RAM, tinklai, duomenų saugyklos) panaudojimo, apkrovų analizę bei anomalijų aptikimą;
-	Virtualių mašinų veikimo stebėseną ir problemų kilmės šaltinių identifikavimą;
-	Dirbtiniu intelektu paremtą techninės įrangos resursų (pvz. duomenų saugyklos talpos užpildymo) panaudojimo prognozę ateičiai.

Turi būti įtraukta licencija, apimanti visus HCI telkinius ir neribojanti naudojamų virtualių mašinų kiekio. Turi būti pateikta licencija visam garantijos laikotarpiui (60 mėn.), užtikrinant incidento išsprendimą pagal šioje TS pateiktus gedimų šalinimo terminus.

	25.
	Telkinio programinės įrangos diegimas ir konsultavimas
	Tiekėjas turi turėti galimybę konsultuoti telkinio programinės įrangos diegimo ir konfigūravimo klausimais, iki 40 darbo valandų.


	26. 
	Aplinkosauginiai reikalavimai prekėms ir/ar jų pristatymui
	 Aplinkosauginiai kriterijai Prekėms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) II skyriaus 6 punkte nurodytomis sąlygomis pirkimo objekto pakuotėms nustatytas reikalavimas, t. y. pakuotės turi būti laikytinos perdirbamosiomis pakuotėmis pagal Lietuvos Respublikos mokesčio už aplinkos teršimą įstatymo nuostatas[a].
Pateikiama:
1) Jeigu Prekės pakuotė yra perdirbama, pateikiami dokumentai, kuriuos gali išrašyti Tvarkytojų sąraše esantys pakuočių perdirbėjai ar eksportuotojai https://aaa.lrv.lt/lt/veiklos-sritys/atliekos/atlieku-tvarkytojai/atlieku-tvarkytojai-turintys-teise-israsyti-gaminiu-ir-ar-pakuociu-atlieku-sutvarkyma-irodancius-dokumentus;
arba
2) Jeigu Prekės pakuotė yra paženklinta, Pasiūlymo formoje nurodoma, kaip paženklinta pakuotė. Turi būti paženklinta pagal Pakuočių ir pakuočių atliekų tvarkymo taisyklių, patvirtintų LR aplinkos ministro 2002 m. birželio 27 d. įsakymu Nr. 348 „Dėl pakuočių ir pakuočių atliekų tvarkymo taisyklių pavirtinimo“ priede nurodytą ženklinimo sistemą, medžiagos, iš kurios ji pagaminta;
arba
3) Jeigu Prekės pakuotė nepaženklinta medžiagos, iš kurios ji yra pagaminta, žymėjimu, tačiau kurią vizualiai galima identifikuoti kaip pagamintą tik iš vienos rūšies medžiagos – pateikiamas pakuotės aprašymo dokumentas, deklaracija ar techninis dokumentas. 
Nustačius, kad Tiekėjas šiame papunktyje nustatyto kriterijaus (-jų) nesilaiko, Tiekėjui taikoma Specialiųjų sąlygų 9.5 punkte nurodyto dydžio bauda.



 

